સમગ્ર જિલ્લાની વાત કરીએ તો બે દિવસથી જિલ્લાભરમાં સાર્વત્રિક વરસાદ થયો છે. તમામ તાલુકાઓમાં એક થી ચાર ઇંચ વરસાદ થતાં ધરતીપુત્રો હરખાય રહ્યા છે. બારડોલી નગરમાં ઠેર ઠેર રસ્તાઓ પાણી પાણી થઈ ગયા છે. સોમવારે રાત્રે મેઘરાજા મન મૂકીને વરસ્યા હતા. જિલ્લામાં મંગળવારે સાંજે 6 વાગ્યે પૂરા થતાં 24 કલાકમાં ધોધમાર વરસાદ થયો હતો. બારડોલી તાલુકામાં 82 મીમી, ચોર્યાસીમાં 88મીમી, કામરેજમાં 24મીમી, મહુવામાં 105 મીમી, માંડવીમાં 89મીમી, માંગરોળ 47મીમી, ઓલપાડ 31મીમી, પલસાણા 86મીમી, અને ઉમરપાડામાં 110મીમી વરસાદ થયો હતો.